ജബല് അഖ്ദറില് ഇത് മാതളക്കാലം വിളവെടുപ്പ് ആരംഭിച്ചു മസ്കത്ത്: ഒമാനിലെ ഉൗട്ടിയായ ജബല് അഖ്ദറില് മാതളത്തിെന്റ വിളവെടുപ്പ് ആരംഭിച്ചു. പച്ച മലയിലെ കര്ഷകരുടെ ഏറ്റവും നല്ല വരുമാനമാര്ഗം കൂടിയാണിത്. ജബല് അഖ്തറില് 30,000 ത്തോളം മാതള മരങ്ങളുണ്ട്. ഒാരോ മരത്തിലും നൂറില് കൂടുതല് മാതളങ്ങള് ഉണ്ടാവാറുണ്ട്.ആഗസ്റ്റ് അവസാനം മുതലാണ് മാതള വിളവെടുപ്പ് ആരംഭിക്കുന്നത്. ഒക്ടോബറോടെ വിളവെടുപ്പ് അവസാനിക്കും. ജബല് അഖ്ദറിലിപ്പോള് ഉത്സവ പ്രതീതിയാണ്. വിളവെടുപ്പ് കാണാനും തോട്ടങ്ങളില് നിന്ന് മരങ്ങളില് നിന്ന് പറിച്ചെടുത്ത മാതളം വാങ്ങാനും നിരവധി സന്ദര്ശകരാണ് പച്ച മലയിലെത്തുന്നത്. ജബല് അഖ്ദറില് നിന്നുള്ള മാതളങ്ങള്ക്ക് വിപണിയില് പ്രിയമേറെയാണ്. രുചിയിലും ഗുണ നിലവാരത്തിലും മികവുറ്റതായതിനാല് വിലയും കൂടുതലാണ്. ജബല് അഖ്ദറില് ഏറ്റവും കൂടുതല് മാതള തോട്ടങ്ങളുള്ളത് ബിലാദ് സീഖിലാണ്. ഇവിടെയുള്ള കര്ഷകര്ക്കെല്ലാം നൂറു കണക്കിന് നീര്മാതള മരങ്ങളുള്ള വന് തോട്ടങ്ങളുണ്ട്. വിവിധ ഇനത്തില് പെട്ട മാതളങ്ങളാണ് ഇവിടെ വിളവെടുക്കുന്നത്. ചില തോട്ടങ്ങളില് 20 ലധികം ഇനം മാതളങ്ങള് കാണാം. രുചിയിലും വലുപ്പത്തിലും ഗുണ നിലവാരത്തിലുമെല്ലാം ഇവ വ്യത്യസ്തമായിരിക്കും. ജബല് അഖ്ദറിലെ റോഡരികില് കര്ഷകര് മാതളം വില്ക്കുന്നത് കാണാം. തൂക്കത്തേക്കാള് എണ്ണം കണക്കിലാണ് ഇവിടെ വില്പന. സീസണ് ആരംഭമായതിനാല് മാതളങ്ങള്ക്ക് വില കൂടും. വലുപ്പത്തിലും ഗുണനിലവാരത്തിലും രുചിയിലുമൊക്കെ ഉയര്ന്ന നിലവാരം പുലര്ത്തുന്ന പഴങ്ങള്ക്ക് ഒന്നിന് ചിലപ്പോള് അഞ്ച് റിയാലില് കൂടുതല് വിലയും കൊടുക്കേണ്ടി വരും. രുചിയിലും ഗുണ നിലവാരത്തിലും മികച്ച് നില്ക്കുന്നതിനാല് ഇതിന് വിദേശ വിപണികളില് ഇതിന് നല്ല ഡിമാന്റുണ്ട്. പൂക്കുന്നത് മുതല് ഏറെ ശ്രദ്ധയോടെ പാലിച്ചാല് മാത്രമെ ശരിയായ വിളവെടുപ്പ് ലഭിക്കുകയുള്ളൂ. മാര്ച്ചിലാണ് മാതളം പൂക്കുന്നത്. പൂക്കുന്ന സീസണിലാണ് ഏറെ ശ്രദ്ധിക്കേണ്ടത്. പ്രാണികളും പാറ്റകളും പൂവുകള് നശിപ്പിച്ചാല് വിളവെടുപ്പ് കുറയാന് കാരണമാവും. ആദ്യ ഘട്ടത്തില് തന്നെ കീട നാശിനികളും മറ്റു അടിച്ച് പൂവുകളെ സംരക്ഷിക്കേണ്ടതുണ്ട്. വിളവെടുപ്പ് നടത്താന് അഞ്ച് മാസം കാത്തിരിക്കേണ്ടി വരും. ഇതിനിടയില് പഴം ഭക്ഷിക്കാന് നിരവധി ജീവികള് എത്തും. ഇവയില് നിന്നെല്ലാം പഴങ്ങളെ രക്ഷിക്കേണ്ടത് ഏറെ പ്രയാസം നിറഞ്ഞ േജാലിയാണ്. ഇൗ വര്ഷം മരങ്ങള് പൂക്കാന് തുടങ്ങിയത് കോവിഡിെന്റ മൂര്ധന്യ കാലത്താണ്. കോവിഡ് നിയമങ്ങള് പൂര്ണമായി പാലിച്ചാണ് കര്ഷകര് തോട്ടത്തിലിറങ്ങിയത്. രോഗം പടരാതെ ഏറെ ശ്രദ്ധയോടെയാണ് ഇവര് കൃഷിയില് മുഴുകിയത്. എങ്കിലും ഇടക്ക് മഴ ലഭിച്ചത് കാരണവും അനുകൂല കാലാവസ്ഥ ആയതിനാലും നല്ല വിളവാണ് ഇൗ വര്ഷം ലഭിക്കുന്നത്. വിളവെടുപ്പ് തുടങ്ങിയതോടെ വ്യാപാരികളും വിനോദ സഞ്ചാരികളും പച്ച മലയിലെത്തുന്നുണ്ട്. മാതളം വാങ്ങാനും കയറ്റി അയക്കാനുമാണ് വ്യാപാരികള് എത്തുന്നത്്. വ്യാപാരികള്ക്കായി ബിലാദ് സീഖില് ലേല സംവിധാനങ്ങളുമുണ്ട്. ലേലം മൂന്നു ദിവസം നീളും . പഴ ഉല്പന്നങ്ങളും മരങ്ങളും ലേലത്തില് വെക്കാറുണ്ട്. വിനോദ സഞ്ചാരികളെ ഏറെ ആകര്ഷിക്കുന്നതാണ് ജബല് അഖ്ദറിലെ മാതളങ്ങള്. വിളവെടുപ്പ് സീസണില് തോട്ടങ്ങള് ഏറെ മനോഹരമായിരിക്കും. പച്ചിലകള്ക്കിടയില് തൂങ്ങി കിടക്കുന്ന ചുവന്ന മാതളങ്ങള് നിറഞ്ഞ മരങ്ങള് മനോഹര കാഴ്ച തന്നെയാണ്. ഇവ കാണാന് നിരവധി വിനോദ സഞ്ചാരികള് എത്തുന്നുണ്ട്. ഇവരെ എത്തിക്കുന്നതിന് നിരവധി ടൂറിസം ഏജന്സികളുമുണ്ട്. മാതളത്തോട്ടത്തിലെത്തുന്ന സഞ്ചാരികള്ക്ക് കര്ഷകര് കൃഷി സംബന്ധമായ കാര്യങ്ങള് വിശദീകരിച്ച് നല്കാറുമുണ്ട്.